[{"text_idx": "#000001", "text": "Ers sawl blwyddyn bellach mae\u2019r Selar wedi bod yn falch iawn i gynorthwyo Eisteddfod yr Urdd trwy guradu arlwy gerddoriaeth llwyfan perfformio y maes."}, {"text_idx": "#000003", "text": "Ac yr wythnos hon rydan ni\u2019n falch iawn i allu cyhoeddi lein-yp gwych gig nos Wener Steddfod yr Urdd, yn ogystal a\u0302 gig y nos Sadwrn."}, {"text_idx": "#000004", "text": "Band y foment, ac enillwyr pump Wobrau\u2019r Selar eleni, Gwilym, fydd yn hedleinio\u2019r gig cyntaf ar nos Wener ar lwyfan y maes. Ac os nad ydy hynny\u2019n ddigon, mae dau o grwpiau eraill mwyaf y sin dros y blynyddoedd diwethaf \u2013 Fleur de Lys a Chroma yn cefnogi. Bydd y Bae yn bownsio bois!"}, {"text_idx": "#000005", "text": "Cynhaliwyd gig nos Sadwrn llwyfan y maes am y tro cyntaf yn Eisteddfod yr Urdd Sir Fflint yn 2016, ac mae bellach wedi hen ennill ei blwyf fel uchafbwynt cerddorol i gloi yr wythnos."}, {"text_idx": "#000006", "text": "A heb os bydd y naws parti\u2019n gryf ym Mae Caerdydd eleni gyda neb llai na Band Pres Llareggub yn cloi arlwy yr wythnos yn eu ffordd unigryw. Dau o fandiau ifanc mwyaf cyffrous Cymru fydd yn cefnogi \u2013 Lewys, a gipiodd deitl \u2018Band neu Artist Newydd Gorau\u2019 Gwobrau\u2019r Selar yn gynharach eleni, a ffefrynnau mawr lleol y brifddinas, Wigwam."}, {"text_idx": "#000008", "text": "Mae mwy o artistiaid cerddorol yn perfformio ar y maes nag erioed eleni, a bydd cyhoeddiad yngly\u0302n a\u0302\u2019r amserlenni llawn yn fuan."}]